Algemesí ha format a més de 30 voluntaris en el curs bàsic de Protecció Civil
02 de febrer de 2022

Un dels pilars més importants de Protecció Civil és la formació, ja que els voluntaris, a banda d’estar en continuo aprenentatge e instrucció, han de realitzar un curs d’iniciació a la seguretat ciutadana.

En aquest cas es tracta d’una formació inicial de 40 h durant quatre caps de setmana al llarg de desembre i gener per a desenvolupar les seues funcions en l'àmbit de protecció civil. Més de 30 persones d’Algemesí, Alzira, Cullera, Benifaió o Alcúdia s’han format en primers auxilis, plans d’emergència o recerca de persones passant d’aspirants a voluntaris oficials.

El curs s’ha realitzat al polivalent d’Algemesí, instal·lacions que “han agradat molt a l’alumnat i al personal docent, i s’han determinat com a referents per a pròximes formacions” segons el coordinador de Protecció Civil d’Algemesí, Benjamin Torner.

Aquesta és la segona volta que s’imparteix a Algemesí, la primera va ser en 2016, ambdues vegades ha estat de la mà de l’IVASPE (l'Institut Valencià de Seguretat Pública i Emergències), organisme de la Generalitat Valenciana que està especialitzat en la formació dels policies locals i el personal d’emergències com els bombers, les brigades o els mateixos voluntaris de Protecció Civil.